CELEX: 32011R0827
Language: sk
Date: 2011-08-12 00:00:00
Title: Vykonávacie nariadenie Komisie (EÚ) č. 827/2011 z  12. augusta 2011 o zatriedení určitého tovaru do kombinovanej nomenklatúry

18.8.2011   
            
            
               SK
            
            
               Úradný vestník Európskej únie
            
            
               L 211/9
            
         VYKONÁVACIE NARIADENIE KOMISIE (EÚ) č. 827/2011
   z 12. augusta 2011
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia ustanovené v tomto nariadení sú v súlade so stanoviskom Výboru pre Colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, sa možno podľa článku 12 ods. 6 nariadenia (EHS) č. 2913/92 aj naďalej odvolávať počas troch mesiacov.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 12. augusta 2011
      
         
            Za Komisiu v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Modré polymetínové farbivo (fluorescenčné farbivo) rozpustené v zmesi rozpúšťadiel etylénglykolu a metanolu.
                  Zloženie (v hmotnostných %):
                  
                              —
                           
                           
                              etylénglykol
                           
                           
                              96,9
                           
                        
                              —
                           
                           
                              metanol
                           
                           
                              3,0
                           
                        
                              —
                           
                           
                              polymetínové farbivo
                           
                           
                              0,002
                           
                        Výrobok je určený na použitie v automatizovaných analyzátoroch krvi. Používa sa na farbenie leukocytov fluorescenčným označením po špecifickej predúprave krvi. Výrobok sa plní do malých, štítkom označených nádobiek používaných v ĺaboratóriách.
               
               
                  3212 90 00
               
               
                  Zatriedenie je určené všeobecnými pravidlami 1 a 6 pre interpretáciu kombinovanej nomenklatúry, poznámkou 2 k oddielu VI a znením číselných znakov KN 3212 a 3212 90 00.
                  Farbivo položky 3204, predkladané na predaj v malom, je zatriedené do položky 3212. Na takéto výrobky sa položka 3822 nevzťahuje a daný výrobok preto nemožno zatriediť do uvedenej položky ako diagnostickú alebo laboratórnu reagenciu. Pozri aj výrobky vylúčené z položky 3822, podľa písmena c) vysvetliviek k harmonizovanému systému k uvedenej položke.
                  Výrobok je vzhľadom na svoje vlastnosti farbivom v zmysle položky 3212 a je určený na označovanie.
                  Vzhľadom na to, že výrobok možno zatriediť do položky 3212 a je predkladaný v odmerných dávkach alebo na predaj v malom, spĺňa ustanovenia poznámky 2 k oddielu VI. Preto sa má zatriediť do tejto položky nomenklatúry a nie do žiadnej inej. Pozri aj tretí odsek bodu C vysvetliviek k harmonizovanému systému k položke 3212.